قیرغیزیستانین پایتاختی بیشکک یاخینلیغینداکی اوروک کندینده 5 ژوئن ده یاشانان گرگین‌لیکله علاقه‌دار قیرغیزیستانین تورکیه‌دکی سفیری کوبانیچبک عمورعلی یئو تورکیه خاریجی ایشلر ناظیرلیگینه چاغیریلیب.
تورکیه خاریجی ایشلر ناظیرلیگیندن وئریلن معلوماتا گؤره، حادثه‌دن سونرا اوروک کندینه گئدن تورکیه-‌نین قیرغیزیستان‌داکی سفیری چینگیز کامیل فیراتا آیین 7-ده قیرغیزیستان خاریجی ایشلر ناظیرلیگی طرفیندن "اؤلکه‌نین ایچ ایشلرینه قاریشدیغی اوچون نوتا" وئریلمه‌سینه قارشی‌لیق اولا‌راق تورکیه ده قیرغیز سفیرینه نوتا وئریب.
سفیر کوبانیچبک عمورعلی یئوه تورکیه سفیری‌نین وظیفه مسئولیتی داخیلینده حرکت ائتدیگی، قیرغیزیستانین ایچ  ایشلرینه قاریشمادیغی و تورکیه ایله قیرغیزیستان آراسیندا علاقه‌نین هر زامانکی کیمی قارداش‌لیق زمینینده داوام ائتمه‌سی‌نین ایستنیلدیگی چاتدیریلیب.
